CELEX: 62021TN0765
Language: bg
Date: 2021-12-07 00:00:00
Title: Дело T-765/21: Иск, предявен на 7 декември 2021 г. — Imdea Materiales/Комисия

14.2.2022   
            
            
               BG
            
            
               Официален вестник на Европейския съюз
            
            
               C 73/50
            
         
      Иск, предявен на 7 декември 2021 г. — Imdea Materiales/Комисия
      (Дело T-765/21)
      (2022/C 73/64)
      Език на производството: испански
      
         Страни
      
      
         Ищец: Fundación Imdea Materiales (Мадрид, Испания) (представители: P. Suárez Fernández, J. Salinas Casado и Z. Marcos Vaquero, адвокати)
      
         Ответник: Европейска комисия
      
         Искания
      
      Ищецът моли Общия съд:
      
                  —
               
               
                  да обяви, че Европейската комисия не е изпълнила член II.22.5 от Общите условия на договора, наречени „FP7 Grant Agreement — Annex II General Conditions“, и вследствие на това, да върне производството в стадия, в което се е намирало към момента на представяне на становищата на Европейската комисия.
               
            
                  —
               
               
                  да обяви несъществуването на неизпълнение на договорните условия от IMDEA [Fundación Imdea Materiales] и вследствие на това да остави без последици наложените мерки за възстановяване и за обезщетение на претърпените вреди.
               
            
                  —
               
               
                  при условията на евентуалност, в приложение на принципа на пропорционалност, да преизчисли сумата, която Европейската комисия трябва да си възстанови.
               
            
         Основания и основни доводи
      
      Ищецът изтъква три основания в подкрепа на иска.
      
                  1.
               
               
                  Първо основание, с което се твърди нарушение от страна Европейската комисия на член II.22.5 от Общите условия, поради това, че тя е отказала достъпа до документите и информацията, предоставена на IMDEA, която не е могла да бъде взета предвид към момента на изготвяне на становището.
               
            
                  2.
               
               
                  Второ основание, изведено от действителността на разходите, декларирани на Европейската комисия от IMDEA, що се отнася до изследователите, които са взели участие в Proyecto Compose3, във връзка с членове II.14 и II.15 от Общите условия.
                  
                              —
                           
                           
                              В тази връзка се представят множество доказателства, чиято съвместна оценка позволява да се заключи, че разходите са били действително направени.
                           
                        
            
                  3.
               
               
                  Трето основание, с което се твърди нарушение на член II.22.6 от Общите условия в резултат от нарушението на принципа на пропорционалност, доколкото Европейската комисия не е извършила никакво претегляне на наложените наказателни мерки.